शिमला/सोलन (कुलदीप/पाल):मनाली मत जइयो गोरी, राजा के राज में। जैसी कविताओं की रचना करने वाले भारत रत्न पूर्व प्रधानमंत्री अटल बिहारी वाजपेयी (93) के आकस्मिक निधन से पूरे देश के साथ हिमाचल प्रदेश में शोक की लहर दौड़ गई है। उन्होंने हिमाचल प्रदेश को सदैव अपना दूसरा घर माना और प्रीणी में अपने लिए घर भी बनाया। वाजपेयी के आगमन पर 3 बार मनाली में कविता सम्मेलन का आयोजन हुआ। उन्होंने 6 जून, 2002 को हुए सम्मेलन में ऊंचाई, ओह की बूंद और मौत से ठन गई आदि कविताओं का पाठ किया। ऐसा नहीं है कि वाजपेयी को मनाली ही प्रिय था, उनको तो पूरे हिमाचल प्रदेश और यहां के प्राकृतिक सौंदर्य से प्रेम था।